title: 2011/195/EÚ: Rozhodnutie Európskej rady z  25. marca 2011 o vymenovaní člena Výkonnej rady Európskej centrálnej banky

text:
               30.3.2011

               SK

               Úradný vestník Európskej únie

               L 82/7

         ROZHODNUTIE EURÓPSKEJ RADY
   z 25. marca 2011
   o vymenovaní člena Výkonnej rady Európskej centrálnej banky
   (2011/195/EÚ)
   EURÓPSKA RADA,
   so zreteľom na Zmluvu o fungovaní Európskej únie, a najmä na jej článok 283 ods. 2,
   so zreteľom na Protokol o Štatúte Európskeho systému centrálnych bánk a Európskej centrálnej banky, a najmä na jeho článok 11.2,
   so zreteľom na odporúčanie Rady Európskej únie (1),
   so zreteľom na stanovisko Európskeho parlamentu (2),
   so zreteľom na stanovisko Rady guvernérov Európskej centrálnej banky (3),
   PRIJALA TOTO ROZHODNUTIE:
   Článok 1
   Pán Peter PRAET sa týmto vymenúva za člena Výkonnej rady Európskej centrálnej banky na obdobie ôsmich rokov od 1. júna 2011.
   Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 25. marca 2011

            Za Európsku radu

            predseda

         H. VAN ROMPUY

      (1)  Ú. v. EÚ C 56, 22.2.2011, s. 1.

      (2)  Stanovisko z 24. marca 2011 (zatiaľ neuverejnené v úradnom vestníku).

      (3)  Ú. v. EÚ C 74, 8.3.2011, s. 1.


title: Rozhodnutie Rady 2014/726/SZBP z 20. októbra 2014 , ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR)

text:
               21.10.2014

               SK

               Úradný vestník Európskej únie

               L 301/29

         ROZHODNUTIE RADY 2014/726/SZBP
   z 20. októbra 2014,
   ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 22. júla 2014 prijala rozhodnutie 2014/485/SZBP (1), ktorým sa mení rozhodnutie 2012/389/SZBP (2) a predlžuje mandát misie Európskej únie na budovanie regionálnych námorných kapacít v Africkom rohu (EUCAP NESTOR) do 12. decembra 2016.

               (2)

               Rozhodnutie 2012/389/SZBP by sa malo zmeniť tak, aby sa obdobie, na ktoré sa vzťahuje finančná referenčná suma, predĺžilo do 15. októbra 2015,

         PRIJALA TOTO ROZHODNUTIE:
   Článok 1
   Článok 13 ods. 1 rozhodnutia 2012/389/SZBP sa nahrádza takto:

      „1.   Finančná referenčná suma určená na pokrytie výdavkov spojených s misiou EUCAP NESTOR v období od 16. júla 2012 do 15. novembra 2013 predstavuje 22 880 000 EUR.
      Finančná referenčná suma určená na pokrytie výdavkov spojených s misiou EUCAP NESTOR v období od 16. novembra 2013 do 15. októbra 2014 predstavuje 11 950 000 EUR.
      Finančná referenčná suma určená na pokrytie výdavkov spojených s misiou EUCAP NESTOR v období od 16. októbra 2014 do 15. októbra 2015 predstavuje 17 900 000 EUR.“

   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 16. októbra 2014.

      V Luxemburgu 20. októbra 2014

            Za Radu

            predsedníčka

         C. ASHTON

      (1)  Rozhodnutie Rady 2014/485/SZBP z 22. júla 2014, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 217, 23.7.2014, s. 39).

      (2)  Rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 187, 17.7.2012, s. 40).


title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2007

text:
               26.9.2009

               SK

               Úradný vestník Európskej únie

               L 255/190

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2007
   (2009/677/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2007 spolu s odpoveďami nadácie (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0173/2009),

               1.

               udeľuje riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 60.

      (2)  Ú. v. EÚ C 311, 5.12.2008, s. 156.

      (3)  Ú. v. ES L 248, 16.9.2002, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2007 spolu s odpoveďami nadácie (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0173/2009),

               A.

               keďže Európsky dvor audítorov (EDA) vyhlásil, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2006 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vzal na vedomie kritiku EDA, že pokiaľ ide o postupy prijímania zamestnancov, kritériá výberu neboli vopred stanovené výberovými komisiami a ani neboli stanovené v súlade s oznámením o voľnom mieste, a taktiež berie na vedomie odpoveď nadácie, že v súčasnosti sa vo všetkých oznámeniach o voľných miestach jasne uvádza, či je úspešné zvládnutie skúšok predpokladom úspechu vo výberovom konaní,

                           —

                           ďalej vzal na vedomie, že v roku 2006 začala nadácia s ex post hodnotením pracovného programu na roky 2001 až 2004 súbežne s predbežným hodnotením vybraných aspektov pokračujúcich činností nadácie s cieľom zistiť vplyv, pridanú hodnotu a efektívnosť organizácie,

                           —

                           žiadal, aby bol informovaný o výsledkoch tohto hodnotenia.

         Nedostatky v postupoch prijímania zamestnancov

               1.

               vyjadruje poľutovanie nad tým, že v roku 2007, podobne ako v roku 2006, EDA zistil nedostatky v postupoch prijímania zamestnancov; EDA predovšetkým opäť zistil prípad, v ktorom výberové kritériá neboli stanovené v súlade s oznámením o voľnom mieste;

               2.

               berie na vedomie ďalšie pripomienky EDA, že výberová komisia už na začiatku nestanovila posudzovanie výberových kritérií ani minimálne výsledky, ktoré musia kandidáti dosiahnuť;

               3.

               berie na vedomie názor EDA, že tento stav nezabezpečil transparentné a nediskriminačné postupy prijímania zamestnancov;

               4.

               berie na vedomie odpoveď nadácie, že v roku 2008 boli postupy prijímania zamestnancov prispôsobené tak, aby boli v súlade odporúčaniami EDA;

               5.

               žiada nadáciu, aby venovala osobitnú pozornosť zákonnosti jej postupov prijímania zamestnancov a aby vo výročnej správe o činnosti za rok 2008 uviedla opatrenia prijaté v nadväznosti na pripomienky EDA;

         Nedostatky v postupoch verejného obstarávania

               6.

               je znepokojený tým, že EDA zistil v troch postupoch verejného obstarávania nedostatky ako:

                           —

                           nejasne stanovený postup finančného hodnotenia zmluvy v dokumentoch k verejnej súťaži,

                           —

                           výberové kritériá, ktoré neumožňujú riadne posúdenie finančnej spôsobilosti uchádzačov;

               7.

               berie na vedomie obavy EDA, že v dôsledku tohto stavu sa zhoršila kvalita postupov a vzniklo riziko, že konečný výber nebude úplne objektívny;

               8.

               berie na vedomie odpovede nadácie, že v budúcnosti sa bude posudzovanie ceny definovať tak, aby bolo od začiatku vylúčené akékoľvek subjektívne posudzovanie, a budú stanovené kritériá na uplatnenie minimálnej úrovne spôsobilosti;

               9.

               žiada nadáciu, aby vo výročnej správe o činnosti za rok 2008 uviedla opatrenia prijaté v nadväznosti na pripomienky EDA;

         Zavedenie účtovníctva na základe časového rozlíšenia (ABAC)

               10.

               vyjadruje spokojnosť s tým, že v roku 2008 nadácia zaviedla systém ABAC;

               11.

               berie na vedomie pripomienku EDA, že podľa nariadenia o rozpočtových pravidlách sa s príspevkom Komisie určeným na prípravu na pristúpenie Chorvátska a Turecka malo naložiť ako s pripísanými príjmami;

               12.

               berie na vedomie odpoveď nadácie, že od roku 2008 sú v systéme ABAC vytvorené rozpočtové riadky pre pripísané príjmy a že nadácia bude dodržiavať odporúčania EDA;

               13.

               berie na vedomie zistenie EDA, že v súlade so zásadou riadneho finančného hospodárenia bolo treba o vratnú DPH za rok 2007 vo výške 376 611 EUR požiadať do konca roka;

               14.

               berie na vedomie odpoveď nadácie, že DPH bola vrátená neskôr z dôvodu zavádzania systému ABAC; konštatuje, že ostávajúca DPH bola v plnej výške vrátená v apríli 2008;

         Následné kroky v súvislosti s udelením absolutória za predchádzajúce obdobie

               15.

               pripomína, že v roku 2006 začala nadácia s ex post hodnotením pracovného programu na roky 2001 až 2004 súbežne s predbežným hodnotením vybraných aspektov pokračujúcich činností nadácie s cieľom zistiť vplyv, pridanú hodnotu a efektívnosť organizácie;

               16.

               na základe výročnej správy o činnosti konštatuje, že strategické smerovanie nadácie sa v roku 2006 prehodnotilo a bolo sformulovaných päť strategických cieľov;

               17.

               trvá na tom, aby bol informovaný o výsledkoch hodnotenia vplyvu, pridanej hodnoty a efektívnosti nadácie včas vzhľadom na postup udeľovania absolutória za rok 2008;

               18.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (7).

      (1)  Ú. v. EÚ C 278, 31.10.2008, s. 60.

      (2)  Ú. v. EÚ C 311, 5.12.2008, s. 156.

      (3)  Ú. v. ES L 248, 16.9.2002, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 93.

      (7)  Pozri stranu 206 tohto úradného vestníka.


title: Décision du Conseil, du 28 juin 2004, portant nomination d'un membre des chambres de recours de l'Office de l'harmonisation dans le marché intérieur (marques, dessins et modèles)

text:
6.7.2004             SK                              Úradný vestník Európskej únie                                           C 174/1

                                                                     I
                                                               (Informácie)

                                                               RADA

                                                       ROZHODNUTIE RADY
                                                            z 28. júna 2004
             o menovaní člena odvolacích senátov Úradu pre harmonizáciu vnútorného trhu (ochranné známky
                                                  a priemyselné vzory)

                                                            (2004/C 174/01)

RADA EURÓPSKEJ ÚNIE,                                                     obdobie piatich rokov vymenovaná pani Ilse MAYER, narodená
                                                                         v Gmünde (Rakúsko) dňa 19. októbra 1955.
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 40/94 z 20. decembra                                        Článok 2
1993 o ochrannej známke spoločenstva (1), najmä na jeho
články 120 a 131,                                                        Dátum, od ktorého začne plynúť päťročné obdobie uvedené
so zreteľom na kandidatúry, ktoré 26. apríla 2004 predložila             v článku 1, určí Správna rada Úradu pre harmonizáciu vnútor-
Správna rada Úradu pre harmonizáciu vnútorného trhu                      ného trhu (ochranné známky a priemyselné vzory).
(ochranné známky a priemyselné vzory),

ROZHODLA TAKTO:                                                          V Luxemburgu 28. júna 2004

                            Článok 1                                                                          Za Radu
Za členku odvolacích senátov Úradu pre harmonizáciu vnútor-                                                    predseda
ného trhu (ochranné známky a priemyselné vzory) je týmto na                                                   M. CULLEN

(1) Ú. v. EÚ L 11, 14.1.1994, s. 1. Nariadenie naposledy zmenené a
    doplnené nariadením (EÚ) č. 422/2004 (Ú. v. EÚ L 70, 9.3.2004,
    s. 1).


title: Rozhodnutie Rady (SZBP) 2017/718 z 27. marca 2017 o podpise a uzavretí Dohody medzi Európskou úniou a Moldavskou republikou o bezpečnostných postupoch pri výmene a ochrane utajovaných skutočností

text:
               22.4.2017

               SK

               Úradný vestník Európskej únie

               L 106/1

         ROZHODNUTIE RADY (SZBP) 2017/718
   z 27. marca 2017
   o podpise a uzavretí Dohody medzi Európskou úniou a Moldavskou republikou o bezpečnostných postupoch pri výmene a ochrane utajovaných skutočností
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 37 v spojení s článkom 218 ods. 5 a ods. 6 prvým pododsekom Zmluvy o fungovaní Európskej únie,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada sa na svojom zasadnutí 26. mája 2015 rozhodla poveriť vysokého predstaviteľa Únie pre zahraničné veci a bezpečnostnú politiku (ďalej len „VP“), aby podľa článku 37 Zmluvy o Európskej únii a v súlade s postupom stanoveným v článku 218 ods. 3 Zmluvy o fungovaní Európskej únie začal rokovania na účely uzavretia dohody o bezpečnosti informácií medzi Európskou úniou a Moldavskou republikou.

               (2)

               VP na základe poverenia dojednal dohodu s Moldavskou republikou o bezpečnostných postupoch pri výmene a ochrane utajovaných skutočností.

               (3)

               Uvedená dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Moldavskou republikou o bezpečnostných postupoch pri výmene a ochrane utajovaných skutočností.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 27. marca 2017

            Za Radu

            predseda

         C. ABELA


title: Rozhodnutie Európskeho parlamentu z29. novembra 2007 ožiadosti oochranu imunity avýsad Renata Brunetta (2007/2172(IMM))

text:
C 297 E/130                                       Úradný vestník Európskej únie                             SK          20.11.2008

Štvrtok 29. novembra 2007

              P6_TA(2007)0553

              Konanie o prejudiciálnych otázkach, ktoré sa týkajú priestoru slobody,
              bezpečnosti a spravodlivosti *

              Legislatívne uznesenie Európskeho parlamentu z 29. novembra 2007 o návrhu rozhodnutia Rady
              o zmene a doplnení protokolu o štatúte Súdneho dvora s ohľadom na konanie o prejudiciálnych
              otázkach, ktoré sa týkajú priestoru slobody, bezpečnosti a spravodlivosti (11824/2007 —
                                             C6-0292/2007 — 2007/0812(CNS))

              (Konzultačný postup)

              Európsky parlament,

              — so zreteľom na návrh rozhodnutia Rady (11824/2007),

              — so zreteľom na článok 245 ods. 2 Zmluvy o ES a článok 160 Zmluvy o Euratome, v súlade s ktorými
                Rada konzultovala s Európskym parlamentom (C6-0292/2007),

              — so zreteľom na článok 51 rokovacieho poriadku,

              — so zreteľom na správu Výboru pre právne veci (A6-0451/2007),

              1.   schvaľuje návrh rozhodnutia Rady;

              2.     vyzýva Radu, aby oznámila Európskemu parlamentu, ak má v úmysle odchýliť sa od ním schváleného
              textu;

              3.   žiada Radu o opätovnú konzultáciu, ak má v úmysle podstatne zmeniť text predložený na konzultáciu;

              4.   poveruje svojho predsedu, aby túto pozíciu postúpil Rade, Komisii a Súdnemu dvoru.

              P6_TA(2007)0554

              Imunita a výsady Renata Brunettu

              Rozhodnutie Európskeho parlamentu z 29. novembra 2007 o žiadosti o ochranu imunity a výsad
                                           Renata Brunetta (2007/2172(IMM))

              Európsky parlament,

              — so zreteľom na žiadosť, ktorú predložil 18. januára 2007 Renato Brunetta o ochranu svojej imunity
                v súvislosti s občianskoprávnym konaním vedeným proti nemu pred okresným súdom v Miláne a ktorá
                bola oznámená na plenárnej schôdzi 31. januára 2007,

              — po vypočutí Renata Brunetta v súlade s článkom 7 ods. 3 rokovacieho poriadku,
 ---pagebreak--- 20.11.2008         SK                                 Úradný vestník Európskej únie                                          C 297 E/131

                                                                                Štvrtok 29. novembra 2007

             — so zreteľom na články 9 a 10 Protokolu o výsadách a imunitách Európskych spoločenstiev z 8. apríla
               1965, ako aj na článok 6 ods. 2 Aktu o všeobecných a priamych voľbách poslancov Európskeho
               parlamentu z 20. septembra 1976,

             — so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 (1),

             — so zreteľom na článok 6 ods. 3 a článok 7 rokovacieho poriadku,

             — so zreteľom na správu Výboru pre právne veci (A6-0449/2007),

             1.    ochraňuje imunitu a výsady Renata Brunetta;

             2.  poveruje svojho predsedu, aby toto rozhodnutie a správu gestorského výboru ihneď postúpil prísluš-
             ným orgánom Talianskej republiky.

             (1) Vec 101/63, Wagner/Fohrmann a Krier, Zb. 1964, s. 195 a vec 149/85, Wybot/Faure a iní, Zb. 1986, s. 2391.

             P6_TA(2007)0555

             Koordinácia určitých ustanovení členských štátov týkajúcich sa televízneho
             vysielania ***II

             Legislatívne uznesenie Európskeho parlamentu z 29. novembra 2007 o spoločnej pozícii prijatej
             Radou na účely prijatia smernice Európskeho parlamentu a Rady, ktorou sa mení a dopĺňa smernica
             Rady 89/552/EHS o koordinácii určitých ustanovení zákonov, iných právnych predpisov alebo
             správnych opatrení v členských štátoch týkajúcich sa vykonávania činností televízneho vysielania
                                    (10076/6/2007 — C6-0352/2007 — 2005/0260(COD))

             (Spolurozhodovací postup: druhé čítanie)

             Európsky parlament,

             — so zreteľom na spoločnú pozíciu Rady (10076/6/2007 — C6-0352/2007),

             — so zreteľom na svoju pozíciu v prvom čítaní (1) k návrhu Komisie pre Európsky parlament a Radu
               (KOM(2005)0646),

             — so zreteľom na zmenený návrh Komisie (KOM(2007)0170),

             — so zreteľom na článok 251 ods. 2 Zmluvy o ES,

             — so zreteľom na článok 67 rokovacieho poriadku,

             — so zreteľom na odporúčanie Výboru pre kultúru a vzdelávanie do druhého čítania (A6-0442/2007),

             (1) Prijaté texty, 13.12.2006, P6_TA(2006)0559.


title: 2008/781/ES: Rozhodnutie Rady z  2. októbra 2008 ktorým sa vymenúva sedem bulharských členov a sedem bulharských náhradníkov Výboru regiónov

text:
               9.10.2008

               SK

               Úradný vestník Európskej únie

               L 268/29

      ROZHODNUTIE RADY

   z 2. októbra 2008
   ktorým sa vymenúva sedem bulharských členov a sedem bulharských náhradníkov Výboru regiónov
   (2008/781/ES)
   RADA EURÓPSKEJ ÚNIE
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh bulharskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pani Antoanety GEORGIEVOVEJ, pána Joana KOSTADINOVA, pána Veselina ZLATEVA a pána Bogomila BELČEVA sa uvoľnili štyri miesta členov Výboru regiónov. V dôsledku odstúpenia pána Remziho JUSEINOVA, pána Kirila JORDANOVA a pána Jordana LEČKOVA sa uvoľnili tri miesta členov. V dôsledku skončenia funkčného obdobia pána Delyana ENKINA, pána Lačezara ROSENOVA, pána Nikolu KOLEVA a pani Rumiany BOZUKOVEJ sa uvoľnili štyri miesta náhradníkov.

               (3)

               V dôsledku odstúpenia pani Anastasie MLADENOVEJ sa uvoľnilo jedno miesto náhradníka. V dôsledku vymenovania pána Zlatka ŽIVKOVA a pána Vladimira MOSKOVA za členov Výboru regiónov sa uvoľnili dve miesta náhradníkov,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za členov:

                           pani Dora Ilieva JANKOVA – Mayor of Smolian municipality, Chairman of the management council of the National Assembly of the Municipalities of the Republic of Bulgaria (NAMRB) [кмет на община Смолян, председател на управителния съвет на Националното сдружение на общините в Република България (НСОРБ)],

                           pán Georgi Ivanov SLAVOV – Mayor of Yambol municipality (кмет на община Ямбол),

                           pán Guner Fariz SERBEST – Mayor of Stambolovo Member of the management council of the National Assembly of the Municipalities of the Republic of Bulgaria (NAMRB) [кмет на Стамболово, член на управителния съвет на Националното сдружение на общините в Република България (НСОРБ)],

                           pani Penka Nedelkova PENKOVA – Mayor of Lom, Vice-Chairman of the management council of the National Assembly of the Municipalities of the Republic of Bulgaria (NAMRB) [кмет на Лом, заместник-председател на управителния съвет на Националното сдружение на общините в Република България (НСОРБ)],

                           pán Božidar Ivanov JOTOV – Mayor of Ruse (кмет на Русе),

                           pán Zlatko ŽIVKOV – Vice-Chairman of the management council of the National Assembly of the Municipalities of the Republic of Bulgaria (NAMRB), Mayor of Montana [заместник-председател на управителния съвет на Националното сдружение на общините в Република България (НСОРБ), кмет на Монтана],

                           pán Vladimir MOSKOV – Member of the management council of the National Assembly of the Municipalities of the Republic of Bulgaria (NAMRB), Mayor of Gotse Delchev [член на управителния съвет на Националното сдружение на общините в Република България (НСОРБ), кмет на Гоце Делчев];

               b)

               za náhradníkov:

                           pán Emil Hristov NAIDENOV – Mayor of Gorna Malina (кмет на Горна Малина),

                           pán Svetlin Genov TANČEV – Mayor of Stara Zagora (кмет на Стара Загора),

                           pán Pavel Iliev DIMITROV – Municipal councillor, Varna (общински съветник, Варна),

                           pán Veselin Petrov LIČEV – Mayor of Sopot (кмет на Сопот),

                           pán Krasimir Blagojev KOSTOV – Mayor of Shumen (кмет на Шумен),

                           pán Ivo Kirilov ANDONOV – Mayor of Silistra, Member of the management council of the National Assembly of the Municipalities of the Republic of Bulgaria (NAMRB) [кмет на Силистра, член на управителния съвет на Националното сдружение на общините в Република България (НСОРБ)],

                           pán Rumen Georgiev RAŠEV – Mayor of Veliko Turnovo, Member of the management council of the National Assembly of the Municipalities of the Republic of Bulgaria (NAMRB) [кмет на Велико Търново, член на управителния съвет на Националното сдружение на общините в Република България (НСОРБ)].

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 2. októbra 2008

            Za Radu

            predseda

         X. BERTRAND

      (1)  Ú. v. EÚ L 56, 25.2.2006, s. 75.


title: 2013/526/EÚ: Rozhodnutie Európskeho parlamentu a Rady z  9. októbra 2013 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/025 IT/Lombardsko, Taliansko)

text:
               26.10.2013

               SK

               Úradný vestník Európskej únie

               L 284/22

         ROZHODNUTIE EURÓPSKEHO PARLAMENTU A RADY
   z 9. októbra 2013
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/025 IT/Lombardsko, Taliansko)
   (2013/526/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať doplňujúcu podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení sa do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Taliansko podalo 30. decembra 2011 žiadosť o uvoľnenie prostriedkov z EGF v dôsledku prepúšťania v 2 podnikoch, ktoré podľa klasifikácie NACE Revision 2 pôsobia v divízii 26 („Výroba počítačových, elektronických a optických výrobkov“) v regióne NUTS II Lombardsko (ITC4) a do 12. marca 2013 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 164 930 EUR.

               (5)

               EGF by sa preto mal mobilizovať s cieľom poskytnutia finančného príspevku v súvislosti so žiadosťou Talianska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2013 sa mobilizuje Európsky fond na prispôsobenie sa globalizácii s cieľom poskytnúť sumu 1 164 930 EUR vo viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 9. októbra 2013

            Za Európsky parlament

            predseda

         M. SCHULZ

            Za Radu

            predseda

         V. LEŠKEVIČIUS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady 2014/932/SZBP z 18. decembra 2014 o reštriktívnych opatreniach vzhľadom na situáciu v Jemene

text:
               19.12.2014

               SK

               Úradný vestník Európskej únie

               L 365/147

         ROZHODNUTIE RADY 2014/932/SZBP
   z 18. decembra 2014
   o reštriktívnych opatreniach vzhľadom na situáciu v Jemene
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Bezpečnostná rada Organizácie Spojených národov prijala 26. februára 2014 rezolúciu č. 2140 (2014), v ktorej pripomenula svoje rezolúcie č. 2014 (2011) a č. 2051 (2012) a predsednícke vyhlásenie Bezpečnostnej rady z 15. februára 2013 a opätovne potvrdila silný záväzok Bezpečnostnej rady voči jednote, zvrchovanosti, nezávislosti a územnej celistvosti Jemenu.

               (2)

               V rezolúcii Bezpečnostnej rady Organizácie Spojených národov (BR OSN) č. 2140 (2014) sa vyžaduje, aby sa na osoby označené Výborom zriadeným podľa bodu 19 rezolúcie BR OSN č. 2140 (2014) (ďalej len „výbor“) uplatňovali cestovné obmedzenia a aby sa zmrazili finančné prostriedky a aktíva osôb alebo subjektov, ktoré označí výbor.

               (3)

               Výbor označil 7. novembra 2014 tri osoby na základe kritérií stanovených v bode 17 rezolúcie BR OSN č. 2140 (2014).

               (4)

               Na vykonanie určitých opatrení je potrebná činnosť Únie,

         PRIJALA TOTO ROZHODNUTIE:
   Článok 1
   1.   Členské štáty prijmú potrebné opatrenia, aby zabránili vo vstupe na svoje územia alebo prechode cez svoje územia osobám, ktoré označil výbor a ktoré páchajú alebo podporujú činy ohrozujúce mier, bezpečnosť a stabilitu Jemenu, vrátane okrem iného:

               a)

               činov, ktoré bránia alebo škodia úspešnému ukončeniu procesu politickej transformácie, ako sa uvádza v iniciatíve Rady pre spoluprácu v Perzskom zálive (GCC) a v dohode o vykonávacom mechanizme;

               b)

               činov, ktoré násilným spôsobom bránia realizácii výsledkov záverečnej správy Komplexnej konferencie národného dialógu alebo útokov na základnú infraštruktúru, alebo

               c)

               plánovania, riadenia alebo páchania činov, ktoré sú porušením platného medzinárodného práva v oblasti ľudských práv alebo medzinárodného humanitárneho právo, alebo činov, ktoré predstavujú porušovanie ľudských práv, v Jemene.

         Osoby, na ktoré sa vzťahuje tento odsek, sú uvedené na zozname v prílohe k tomuto rozhodnutiu.
   2.   Odsekom 1 sa členským štátom neukladá povinnosť odmietnuť vstup na svoje územie svojim štátnym príslušníkom.
   3.   Odsek 1 sa neuplatňuje, ak je vstup na územie alebo prechod cezeň potrebný na účely účasti na súdnom konaní.
   4.   Odsek 1 sa neuplatňuje, keď členský štát na individuálnom základe rozhodne, že takýto vstup alebo prechod je potrebný na podporu mieru a stability v Jemene, a následne, do 48 hodín od prijatia takéhoto rozhodnutia, informuje výbor.
   5.   Odsek 1 sa neuplatňuje, ak výbor na individuálnom základe rozhodne, že:

               a)

               vstup na územie alebo prechod cezeň je potrebné z humanitárnych dôvodov vrátane náboženských povinností, alebo

               b)

               udelenie výnimky by pomohlo naplniť ciele, ktorými sú nastolenie mieru a dosiahnutie národného zmierenia v Jemene.

         6.   V prípadoch, keď členský štát v súlade s odsekmi 3, 4 alebo 5 povolí osobám uvedeným na zozname v prílohe vstup na svoje územie alebo prechod cezeň, toto povolenie sa obmedzí na účel, na ktorý bolo udelené, a na osoby, ktorých sa týka toto povolenie.
   Článok 2
   1.   Zmrazujú sa všetky finančné prostriedky a hospodárske zdroje, ktoré sú majetkom, vo vlastníctve, v držbe alebo pod kontrolou osôb alebo subjektov, ktoré výbor označil za osoby alebo subjekty páchajúce alebo podporujúce činy, ktoré ohrozujú mier, bezpečnosť alebo stabilitu Jemenu, vrátane okrem iného:

               a)

               činov, ktoré bránia alebo škodia úspešnému ukončeniu procesu politickej transformácie, ako sa uvádza v iniciatíve Rady pre spoluprácu v Perzskom zálive (GCC) a v dohode o vykonávacom mechanizme;

               b)

               činov, ktoré násilným spôsobom bránia realizácii výsledkov záverečnej správy komplexnej konferencie národného dialógu alebo útokov na základnú infraštruktúru, alebo

               c)

               plánovania, riadenia alebo páchania činov, ktoré sú porušením platného medzinárodného práva v oblasti ľudských práv alebo medzinárodného humanitárneho právo, alebo činov, ktoré predstavujú porušovanie ľudských práv, v Jemene;

         alebo osôb alebo subjektov konajúcich v ich mene alebo na ich pokyn, alebo subjektov nimi vlastnených alebo kontrolovaných.
   Osoby a subjekty, na ktoré sa vzťahuje tento odsek, sú uvedené na zozname v prílohe k tomuto rozhodnutiu.
   2.   Osobám a subjektom uvedeným v prílohe k tomuto rozhodnutiu, ani v ich prospech, sa priamo ani nepriamo nesprístupnia žiadne finančné prostriedky ani hospodárske zdroje.
   3.   Členské štáty môžu povoliť výnimky z opatrení uvedených v odsekoch 1 a 2 v súvislosti s finančnými prostriedkami a hospodárskymi zdrojmi, ktoré sú:

               a)

               nevyhnutné na základné výdavky vrátane platieb za potraviny, nájomné alebo hypotéku, lieky a lekárske ošetrenie, dane, platby poistného a poplatky za verejné služby;

               b)

               určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

               c)

               určené výlučne na úhradu poplatkov alebo nákladov za služby spojené s bežným vedením alebo správou zmrazených finančných prostriedkov alebo hospodárskych zdrojov;

         po tom, ako dotknutý členský štát oznámi výboru svoj zámer povoliť, ak je to vhodné, prístup k uvedeným finančným prostriedkom alebo hospodárskym zdrojom a výbor do piatich pracovných dní od tohto oznámenia neprijme rozhodnutie o zamietnutí.
   4.   Členské štáty môžu taktiež povoliť výnimky z opatrení uvedených v odsekoch 1 a 2 v súvislosti s finančnými prostriedkami alebo hospodárskymi zdrojmi, ktoré sú:

               a)

               potrebné na mimoriadne výdavky pod podmienkou, že prijatie takéhoto rozhodnutia dotknutý členský štát oznámi výboru a výbor schváli prijatie takéhoto rozhodnutia; alebo

               b)

               predmetom súdneho, administratívneho alebo arbitrážneho záložného práva alebo rozsudku, pričom v takom prípade sa finančné prostriedky a hospodárske zdroje môžu použiť na uspokojenie tohto záložného práva alebo rozsudku za predpokladu, že toto zádržné právo alebo rozsudok existovali pred dátumom zaradenia dotknutej osoby alebo dotknutého subjektu do prílohy a záložné právo alebo rozsudok nie sú v prospech osoby alebo subjektu uvedených v článku 1 a dotknutý členský štát to oznámi výboru.

         5.   Odsek 1 nebráni označenej osobe alebo subjektu v uskutočňovaní platieb splatných na základe zmluvy, ktorá bola uzatvorená pred zaradením takejto osoby alebo subjektu na zoznam, za predpokladu, že príslušný členský štáty stanovil, že platby priamo ani nepriamo nedostane žiadna osoba alebo subjekt uvedený v článku 2 ods. 1, a po tom, ako príslušný členský štát oznámi výboru úmysel uskutočniť takéto platby alebo ich prijať, prípadne na tento účel povoliť rozmrazenie finančných prostriedkov alebo hospodárskych zdrojov, a to desať pracovných dní pred takýmto povolením.
   6.   Odsek 2 sa neuplatňuje, keď sa na zmrazené účty pripisujú:

               a)

               splatné úroky alebo iné výnosy z týchto účtov, alebo

               b)

               platby splatné na základe zmlúv, dohôd alebo záväzkov, ktoré sa uzavreli alebo ktoré vznikli pred dátumom, od ktorého tieto účty začali podliehať reštriktívnym opatreniam podľa tohto rozhodnutia;

         za predpokladu, že každý takýto úrok, iný výnos a platba naďalej podliehajú odseku 1.
   Článok 3
   Rada vytvorí zoznam v prílohe a vykoná v ňom zmeny v súlade s rozhodnutiami Bezpečnostnej rady alebo výboru.
   Článok 4
   1.   V prípade, že Bezpečnostná rada alebo výbor označí určitú osobu alebo subjekt, zaradí Rada takúto osobu alebo subjekt do prílohy. Rada oznámi svoje rozhodnutie vrátane dôvodov zaradenia na zoznam dotknutej osobe buď priamo, ak je jej adresa známa, alebo prostredníctvom uverejnenia oznámenia, a poskytne dotknutej osobe možnosť vyjadriť pripomienky.
   2.   Ak sa predložia pripomienky alebo zásadné nové dôkazy, Rada preskúma svoje rozhodnutie a dotknutú osobu o tom príslušným spôsobom informuje.
   Článok 5
   1.   Príloha obsahuje dôvody zaradenia osôb a subjektov do zoznamu, ktoré poskytla Bezpečnostná rada alebo výbor.
   2.   V prílohe sa tiež uvádzajú dostupné informácie, ktoré poskytla Bezpečnostná rada alebo výbor a ktoré sú potrebné na identifikáciu dotknutých osôb alebo subjektov. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade subjektov môžu tieto informácie zahŕňať názvy, miesto a dátum registrácie, registračné číslo a miesto vykonávania činnosti.
   Článok 6
   Toto rozhodnutie sa podľa potreby zmení alebo zruší v súlade s rozhodnutiami Bezpečnostnej rady.
   Článok 7
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 18. decembra 2014

            Za Radu

            predseda

         S. GOZI

      PRÍLOHA
      Zoznam osôb a subjektov podľa článku 1 ods. 1 a článku 2 ods. 1 a 2
      OSOBY

                  1.

                     Abdullah Yahya Al Hakim (alias: a) Abu Ali al Hakim; b) Abu-Ali al- Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).
                  Pôvodný prepis:

                     Funkcia: zástupca veliteľa skupiny Huthi. Adresa: Dahyan, Sa'dah Governorate, Jemen. Dátum narodenia: a) približne v roku 1985, b) medzi rokmi 1984 a 1986. Miesto narodenia: a) Dahyan, Jemen, b) guvernorát Sa'dah, Jemen. Štátna príslušnosť: Jemen. Ďalšie informácie: Pohlavie: muž. Dátum označenia zo strany OSN: 7.11.2014.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Abdullah Yahya Al Hakim bol 7. novembra 2014 označený na účely sankcií podľa odsekov 11 a 15 rezolúcie BR OSN č. 2140 (2014) ako osoba spĺňajúca kritériá označenia stanovené v odsekoch 17 a 18 uvedenej rezolúcie.

                              Abdullah Yahya Al Hakim sa zapájal do činností ohrozujúcich mier, bezpečnosť či stabilitu Jemenu, akými sú činy, ktoré bránia vykonávaniu dohody z 23. novembra 2011 medzi vládou Jemenu a opozíciou ustanovujúcej pokojný prechod moci v Jemene a ktoré bránia politickému procesu v Jemene.

                              V júni 2014 Abdullah Yahya Al Hakim údajne usporiadal stretnutie s cieľom zorganizovať puč proti jemenskému prezidentovi Abdrabuhovi Mansourovi Hadimu. Al Hakim sa s stretol s veliteľmi vojenských a bezpečnostných síl a kmeňovými náčelníkmi, pričom vedúci predstavitelia strán verných bývalému jemenskému prezidentovi Ali Abdullahovi Salehovi sa tiež zúčastnili na tomto stretnutí, ktorého cieľom bolo koordinovať vojenské úsilie zamerané na prevzatie kontroly nad jemenským hlavným mestom Saná.

                              Predseda Bezpečnostnej rady Organizácie Spojených národov vo svojom verejnom vyhlásení z 29. augusta 2014 uviedol, že Bezpečnostná rada odsúdila akcie ozbrojených síl pod vedením Abdullaha Yahyau Al Hakima, ktoré 8. júla 2014 obsadili Amran (Jemen) vrátane veliteľstva brigády jemenskej armády. V júli 2014 stál Al Hakim na čele násilného prevzatia guvernorátu Amran a bol vojenským veliteľom zodpovedným za prijímanie rozhodnutí týkajúcich sa prebiehajúcich konfliktov v guvernoráte Amran a Hamdane (Jemen).

                              Začiatkom septembra 2014 sa Abdullah Yahya Al Hakim zdržiaval v meste Saná s cieľom dohliadať na bojové operácie v prípade, ak by sa začali boje. Jeho úlohou bolo organizovať vojenské operácie zamerané na zvrhnutie jemenskej vlády a bol tiež zodpovedný za zabezpečenie a kontrolu všetkých ciest vedúcich do/z mesta Saná.

                  2.

                     Abd Al-Khaliq Al-Huthi (alias: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi; d) Abu-Yunus).
                  Pôvodný prepis:

                     Funkcia: vojenský veliteľ skupiny Huthi. Dátum narodenia: 1984. Štátna príslušnosť: Jemen. Ďalšie informácie: Pohlavie: muž. Dátum označenia zo strany OSN: 7.11.2014.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Abd al-Khaliq al-Huthi bol 7. novembra 2014 označený na účely sankcií podľa odsekov 11 a 15 rezolúcie BR OSN č. 2140 (2014) ako osoba spĺňajúca kritériá označenia stanovené v odsekoch 17 a 18 uvedenej rezolúcie.

                              Abd al-Khaliq al-Huthi sa zapájal do činností ohrozujúcich mier, bezpečnosť či stabilitu Jemenu, akými sú činy, ktoré bránia vykonávaniu dohody z 23. novembra 2011 medzi vládou Jemenu a opozíciou ustanovujúcej pokojný prechod moci v Jemene a ktoré bránia politickému procesu v Jemene.

                              Koncom októbra 2013 viedol Abd al-Khaliq al-Huthi skupinu bojovníkov oblečených v jemenských vojenských uniformách pri útoku na pozície v meste Dimaj (Jemen). Následné boje mali za následok viaceré úmrtia.

                              Koncom septembra 2014 bol údajne neznámy počet neidentifikovaných bojovníkov pripravený zaútočiť na diplomatické zariadenia v meste Saná (Jemen) na základe pokynov vydaných Abd al-Khaliqom al-Huthim. Dňa 30. augusta 2014 al-Huthi koordinoval presun zbraní z Amranu do protestného tábora v meste Saná.

                  3.

                     Ali Abdullah Saleh (alias: Ali Abdallah Salih).
                  Pôvodný prepis:

                     Funkcia: a) predseda jemenskej strany Všeobecný ľudový kongres (General People's Congress party, GPC), b) bývalý prezident Jemenskej republiky. Dátum narodenia: a)21.3.1945; b)21.3.1946; c)21.3.1942; d)21.3.1947. Miesto narodenia: a) Bayt al-Ahmar, guvernorát Saná, Jemen; b) Saná, Jemen; c) Sana'a, Sanhan, Al-Rib' al-Sharqi. Štátna príslušnosť: Jemen. Číslo cestovného pasu: 00016161 (Jemen). Číslo preukazu totožnosti: 01010744444. Ďalšie informácie: Pohlavie: muž. Dátum označenia zo strany OSN: 7.11.2014.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Ali Abdullah Saleh bol 7. novembra 2014 označený na účely sankcií podľa odsekov 11 a 15 rezolúcie č. 2140 (2014) ako osoba spĺňajúca kritériá označenia stanovené v odsekoch 17 a 18 uvedenej rezolúcie.

                              Ali Abdullah Saleh sa zapájal do činností ohrozujúcich mier, bezpečnosť či stabilitu Jemenu, akými sú činy, ktoré bránia vykonávaniu dohody z 23. novembra 2011 medzi vládou Jemenu a opozíciou ustanovujúcej pokojný prechod moci v Jemene a ktoré bránia politickému procesu v Jemene.

                              Na základe dohody z 23. novembra 2011, podporenej Radou pre spoluprácu v Perzskom zálive, Ali Abdullah Saleh po viac ako 30 rokoch odstúpil z funkcie prezidenta Jemenu.

                              Na jeseň 2012 sa Ali Abdullah Saleh údajne stal jedným z hlavných podporovateľov násilných činností Huthiho skupiny na severe Jemenu.

                              Násilné strety v južnom Jemene vo februári 2013 boli výsledkom spoločných snáh Saleha, organizácie al-Káida na Arabskom polostrove a separatistu z juhu Aliho Salima al-Bayda, ktorých cieľom bolo spôsobiť problémy pred 18. marcom 2013, t. j. pred dňom konania konferencie národného dialógu v Jemene. V nedávnejšej minulosti, v septembri 2014, sa Saleh usiloval o destabilizáciu Jemenu, pričom využíval iné osoby na rozvracanie ústrednej vlády a vytváranie dostatočnej nestability na to, aby mohol hroziť štátnym prevratom. Podľa správy skupiny expertov OSN pre Jemen zo septembra 2014 partneri tvrdili, že Saleh podporuje násilné činy niektorých Jemenčanov tým, že im poskytuje finančné prostriedky a politickú podporu, a že členovia strany Všeobecný ľudový kongres (GPC) sa naďalej rôznymi spôsobmi podieľajú na destabilizácii Jemenu.


title: Rozhodnutie Európskeho Parlamentu (EÚ, Euratom) 2016/1563 z 28. apríla 2016 o účtovnej závierke Zásobovacej agentúry Euratomu za rozpočtový rok 2014

text:
               14.9.2016

               SK

               Úradný vestník Európskej únie

               L 246/347

         ROZHODNUTIE EURÓPSKEHO PARLAMENTU (EÚ, EURATOM) 2016/1563
   z 28. apríla 2016
   o účtovnej závierke Zásobovacej agentúry Euratomu za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0083/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 1 ods. 2,

               —

               so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (4), a najmä na článok 8 ods. 9 jeho prílohy,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0110/2016),

               1.

               berie na vedomie, že konečná ročná účtovná závierka Zásobovacej agentúry Euratomu sa nachádza v prílohe k správe Dvora audítorov;

               2.

               schvaľuje účtovnú závierku Zásobovacej agentúry Euratomu za rozpočtový rok 2014;

               3.

               poveruje svojho predsedu, aby postúpil toto rozhodnutie generálnemu riaditeľovi Zásobovacej agentúry Euratomu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Predseda
         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 19.12.2015, s. 299.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 41, 15.2.2008, s. 15.


title: Rozhodnutie Rady (SZBP) 2015/78 z  19. januára 2015 o vojenskej poradnej misii Európskej únie v rámci SBOP v Stredoafrickej republike (EUMAM RCA)

text:
               20.1.2015

               SK

               Úradný vestník Európskej únie

               L 13/8

         ROZHODNUTIE RADY (SZBP) 2015/78
   z 19. januára 2015
   o vojenskej poradnej misii Európskej únie v rámci SBOP v Stredoafrickej republike (EUMAM RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku (vysoká predstaviteľka),
   keďže:

               (1)

                  Chef de l'État de Transition Stredoafrickej republiky listom z 10. septembra 2014 vyzval Úniu, aby predĺžila vojenskú operáciu Európskej únie (EUFOR RCA) a aby sa angažoval i po skončení tejto operácie v záujme podpory stredoafrických ozbrojených síl.

               (2)

               Rada vo svojich záveroch zo 17. a 18. novembra 2014 uznala, že v Stredoafrickej republike je v otázke reformy bezpečnostných síl vrátane ozbrojených síl potrebné postupovať jednotne s OSN, aby sa stabilizovala situácia v záujme podpory politického procesu. V tejto súvislosti uznala pridanú hodnotu možnej ďalšej úlohy pre Úniu v súvislosti s reformou sektora bezpečnosti pre podporu úsilia OSN, pri zabezpečení súhlasu na miestnej úrovni.

               (3)

               Rada 15. decembra 2014 schválila koncepciu krízového riadenia pre prípadnú vojenskú poradnú misiu Únie v rámci SBOP v Stredoafrickej republike, ktorej cieľom je prispieť k reforme stredoafrických ozbrojených síl.

               (4)

               Listom zo 16. januára 2015 požiadal Chef de l'État de Transition Stredoafrickej republiky Úniu, aby v Stredoafrickej republike nasadila vojenskú poradnú misiu EÚ.

               (5)

               Misia EUMAM RCA by mala čo najrýchlejšie dosiahnuť stav úplnej operačnej spôsobilosti.

               (6)

               Politický a bezpečnostný výbor (PBV) by mal pod vedením Rady a vysokej predstaviteľky vykonávať politickú kontrolu nad vojenskou poradnou misiou Únie v rámci SBOP, poskytovať jej strategické vedenie a prijímať príslušné rozhodnutia v súlade s článkom 38 tretím odsekom Zmluvy o Európskej únii (ZEÚ).

               (7)

               Je potrebné dojednať a uzavrieť medzinárodné dohody týkajúce sa postavenia jednotiek a personálu EÚ a účasti tretích štátov na misiách Únie.

               (8)

               Podľa článku 41 ods. 2 ZEÚ a v súlade s rozhodnutím Rady 2011/871/SZBP (1), ktorým sa ustanovuje mechanizmus správy financovania spoločných nákladov na operácie Únie s vojenskými alebo obrannými dôsledkami, by prevádzkové výdavky vyplývajúce z tohto rozhodnutia, ktoré majú vojenské alebo obranné dôsledky, mali hradiť členské štáty.

               (9)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu a neprispieva na financovanie tejto misie,

         PRIJALA TOTO ROZHODNUTIE:
   Článok 1
   Misia
   1.   Únia vedie vojenskú poradnú misiu v rámci SBOP v Stredoafrickej republike (EUMAM RCA) s cieľom podporiť orgány Stredoafrickej republiky v rámci prípravy nadchádzajúcej reformy sektora bezpečnosti, a to formou pomoci stredoafrickým ozbrojeným silám pri riadení ich súčasnej situácie a budovaní kapacity a kvality, ktoré sú potrebné na dosiahnutie cieľa budúcich modernizovaných, efektívnych a zodpovedných stredoafrických ozbrojených síl. Svoje pôsobenie sústredí v oblasti Bangui.
   2.   Misia EUMAM RCA pôsobí v súlade s politickými, strategickými a politicko-vojenskými cieľmi stanovenými v koncepcii krízového riadenia, ktorú Rada prijala 15. decembra 2014.
   Článok 2
   Vymenovanie veliteľa misie EÚ
   1.   Brigádny generál Dominique LAUGEL sa týmto vymenúva za veliteľa misie EÚ pre EUMAM RCA (ďalej len „veliteľ misie“).
   2.   Veliteľ misie vykonáva funkciu veliteľa operácie EÚ a veliteľa ozbrojených síl EÚ.
   Článok 3
   Ustanovenie veliteľstva misie
   1.   Veliteľstvo misie EUMAM RCA sa nachádza v Bangui, v Stredoafrickej republike. Vykonáva funkcie operačného štábu a vojenského štábu.
   2.   Súčasťou veliteľstva misie je aj podporná bunka v Bruseli.
   Článok 4
   Plánovanie a začatie misie EUMAM RCA
   1.   Rada v čo najskoršom možnom termíne po prijatí tohto rozhodnutia schváli pravidlá nasadenia potrebné na prípravnú fázu misie EUMAM RCA.
   2.   Misia EUMAM RCA sa začne rozhodnutím Rady k dátumu, ktorý odporučí veliteľ misie po dosiahnutí počiatočnej operačnej spôsobilosti, po schválení plánu misie a, ak je to potrebné, dodatočných pravidiel nasadenia.
   Článok 5
   Politická kontrola a strategické vedenie
   1.   Politickú kontrolu a strategické riadenie misie EUMAM RCA vykonáva PBV pod vedením Rady a vysokej predstaviteľky. Rada týmto poveruje PBV prijať príslušné rozhodnutia v súlade s článkom 38 ZEÚ. Toto poverenie zahŕňa právomoc meniť dokumenty, ktoré sa týkajú plánovania, vrátane plánu misie a pravidiel nasadenia. Zahŕňa tiež právomoci prijímať rozhodnutia o vymenovaní nasledujúcich veliteľov misie. Právomoc rozhodovať o cieľoch a ukončení misie EUMAM RCA si ponecháva Rada.
   2.   PBV podáva Rade pravidelné správy.
   3.   PBV dostáva pravidelné správy o vykonávaní misie EUMAM RCA od predsedu Vojenského výboru EÚ (VVEÚ). PBV môže v prípade potreby na svoje zasadnutia pozvať veliteľa misie.
   Článok 6
   Vojenské vedenie
   1.   VVEÚ monitoruje riadny priebeh misie EUMAM RCA, za vedenie ktorej je zodpovedný veliteľ misie.
   2.   VVEÚ dostáva od veliteľa misie pravidelné správy. VVEÚ môže v prípade potreby pozvať veliteľa misie na svoje zasadnutia.
   3.   Predseda VVEÚ je hlavnou kontaktnou osobou pre veliteľa misie.
   Článok 7
   Jednotnosť reakcie Únie a koordinácia
   1.   Vysoká predstaviteľka zabezpečuje vykonávanie tohto rozhodnutia a tiež jeho jednotnosť s celkovou vonkajšou činnosťou Únie vrátane rozvojových programov Únie a jej humanitárnej pomoci.
   2.   Bez toho, aby bola dotknutá hierarchia velenia, poskytuje vedúci delegácie Únie v Bangui veliteľovi misie miestne politické poradenstvo.
   3.   Vysoká predstaviteľka je s pomocou Európskej služby pre vonkajšiu činnosť (ESVČ) hlavným kontaktným bodom pre komunikáciu s OSN, orgánmi Stredoafrickej republiky a susedných krajín, Africkou úniou, Hospodárskym spoločenstvom stredoafrických štátov (ECCAS), ako aj s ďalšími príslušnými medzinárodnými a bilaterálnymi aktérmi.
   4.   V pláne misie sa stanovia dojednania o koordinácii medzi veliteľom misie, aktérmi Únie a hlavnými miestnymi strategickými partnermi, ktorí sú dôležití pre operáciu.
   Článok 8
   Účasť tretích štátov
   1.   Bez toho, aby bola dotknutá autonómia rozhodovania Únie a jej jednotný inštitucionálny rámec, a v súlade s príslušnými usmerneniami Európskej rady sa tretie štáty môžu vyzvať, aby sa zúčastnili na misii EUMAM RCA.
   2.   Rada týmto poveruje PBV, aby vyzval tretie štáty na poskytnutie príspevku a aby podľa odporúčania veliteľa misie a VVEÚ prijal príslušné rozhodnutia o prijatí navrhovaných príspevkov.
   3.   Podrobné podmienky účasti tretích štátov sa ustanovia v dohodách, ktoré sa uzatvoria podľa článku 37 ZEÚ a v súlade s postupom ustanoveným v článku 218 Zmluvy o fungovaní Európskej únie (ZFEÚ). Ak Únia a tretí štát uzatvorili dohodu ustanovujúcu rámec účasti tohto tretieho štátu na misiách krízového riadenia Únie, ustanovenia takejto dohody sa v súvislosti s misiou EUMAM RCA uplatňujú.
   4.   Tretie štáty, ktoré k misii EUMAM RCA prispievajú významným spôsobom, majú z hľadiska každodenného riadenia misie EUMAM RCA rovnaké práva a povinnosti ako členské štáty zúčastňujúce sa misie EUMAM RCA.
   5.   Rada týmto poveruje PBV, aby v prípade, že tretie štáty poskytnú významné vojenské príspevky, prijal príslušné rozhodnutia o zriadení výboru prispievateľov.
   Článok 9
   Postavenie personálu pod vedením EÚ
   Postavenie jednotiek a personálu pod vedením Únie vrátane výsad, imunít a iných záruk potrebných pre plnenie a hladký priebeh ich misie sa ustanovia v dohode uzavretej podľa článku 37 ZEÚ a v súlade s postupom ustanoveným v článku 218 ZFEÚ.
   Článok 10
   Finančné dojednania
   1.   Spoločné náklady misie EUMAM RCA sa spravujú v súlade s rozhodnutím 2011/871/SZBP.
   2.   Finančná referenčná suma na spoločné náklady misie EUMAM RCA je 7,9 miliónov EUR. Percentuálny podiel referenčnej sumy uvedený v článku 25 ods. 1 rozhodnutia 2011/871/SZBP je 50 % a percentuálny podiel pre viazanosť uvedenú v článku 32 ods. 3 rozhodnutia 2011/871/SZBP je 70 %.
   Článok 11
   Projektová jednotka
   1.   Misia EUMAM RCA má projektovú jednotku na identifikáciu a vykonávanie projektov, ktoré majú financovať členské štáty alebo tretie štáty a ktoré sú v súlade s cieľmi misie a prispievajú k plneniu jej mandátu.
   2.   S výhradou odseku 3 je veliteľ misie oprávnený použiť finančné príspevky členských štátov alebo tretích štátov na vykonávanie projektov, ktoré sú určené na konzistentné dopĺňanie ostatných činností misie EUMAM RCA. V takom prípade uzatvorí veliteľ misie dohodu s týmito štátmi, ktorá bude zahŕňať najmä osobitné postupy vybavenia akýchkoľvek sťažností tretích strán týkajúcich sa škôd vzniknutých v dôsledku konania alebo opomenutia konania v rámci misie EUMAM RCA v súvislosti s využívaním finančných prostriedkov, ktoré poskytli tieto štáty.
   Prispievajúce štáty nesmú v žiadnom prípade brať Úniu alebo vysokú predstaviteľku na zodpovednosť za konanie alebo opomenutie konania v rámci misie EUMAM RCA v súvislosti s využívaním finančných prostriedkov poskytnutých týmito štátmi.
   3.   Prijatie finančného príspevku poskytnutého tretími štátmi projektovej skupine podlieha súhlasu zo strany PBV.
   Článok 12
   Sprístupnenie informácií
   1.   Vysoká predstaviteľka je v prípade potreby a v súlade s potrebami misie EUMAM RCA oprávnená poskytovať tretím štátom pridruženým k tomuto rozhodnutiu utajované skutočnosti EÚ, ktoré sa vypracovali na účely misie EUMAM RCA, v súlade s rozhodnutím Rady 2013/488/EÚ (2), a to:

               a)

               do stupňa utajenia stanoveného v uplatniteľných dohodách o bezpečnosti utajovaných skutočností uzavretých medzi Úniou a dotknutým tretím štátom; alebo

               b)

               do stupňa utajenia „CONFIDENTIEL UE/EU CONFIDENTIAL“ v iných prípadoch.

         2.   Vysoká predstaviteľka je tiež v súlade s operačnými potrebami misie EUMAM RCA oprávnená sprístupniť OSN a AÚ utajované skutočnosti EÚ do stupňa utajenia „RESTREINT UE/EU RESTRICTED“, ktoré sú vypracované na účely misie EUMAM RCA, v súlade s rozhodnutím 2013/488/EÚ. Na uvedený účel sa vypracujú dohody medzi vysokou predstaviteľkou a príslušnými orgánmi OSN a AÚ.
   3.   V prípade špecifickej a okamžitej operačnej potreby je vysoká predstaviteľka tiež oprávnená sprístupniť hostiteľskému štátu akékoľvek utajované skutočnosti EÚ do stupňa utajenia „RESTREINT UE/EU RESTRICTED“, ktoré boli vypracované na účely misie EUMAM RCA, v súlade s rozhodnutím 2013/488/EÚ. Na uvedený účel sa vypracujú dohody medzi vysokou predstaviteľkou a príslušnými orgánmi hostiteľského štátu.
   4.   Vysoká predstaviteľka je oprávnená sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady o misii EUMAM RCA a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (3).
   5.   Vysoká predstaviteľka môže tieto oprávnenia, ako aj spôsobilosť uzavrieť dohody uvedené v tomto článku delegovať na úradníkov ESVČ a/alebo na veliteľa misie.
   Článok 13
   Nadobudnutie účinnosti a ukončenie
   1.   Toto rozhodnutie nadobúda účinnosť dňom jeho prijatia.
   2.   Misia EUMAM RCA skončí najneskôr 12 mesiacov po dosiahnutí úplnej operačnej spôsobilosti.
   3.   Toto rozhodnutie sa zrušuje ku dňu uzatvorenia veliteľstva misie v súlade s odsúhlasenými plánmi na ukončenie misie EUMAM RCA a bez toho, aby boli dotknuté postupy týkajúce sa auditu a predkladania účtov misie EUMAM RCA ustanovené v rozhodnutí 2011/871/SZBP.

      V Bruseli 19. januára 2015

            Za Radu

            predsedníčka

         F. MOGHERINI

      (1)  Rozhodnutie Rady 2011/871/SZBP z 19. decembra 2011, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (Ú. v. EÚ L 343, 23.12.2011, s. 35).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      (3)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: 2005/954/ES: Rozhodnutie Rady z  21. decembra 2005  o zmene a doplnení Dohody o založení Európskej banky pre obnovu a rozvoj (EBOR), ktorými sa banke umožní financovať činnosti v Mongolsku

text:
               29.12.2005

               SK

               Úradný vestník Európskej únie

               L 346/31

      ROZHODNUTIE RADY

   z 21. decembra 2005
   o zmene a doplnení Dohody o založení Európskej banky pre obnovu a rozvoj (EBOR), ktorými sa banke umožní financovať činnosti v Mongolsku
   (2005/954/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 181a,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Mongolsko, hoci je členom EBOR od roku 2000, v súčasnosti nie je krajinou, v ktorej je banka oprávnená vykonávať činnosti z vlastných zdrojov.

               (2)

               Ako odpoveď na žiadosť premiéra Mongolska vyjadrila Rada riaditeľov EBOR jednomyseľnú podporu tomu, aby sa Mongolsku udelil štatút krajiny činností banky.

               (3)

               Rada guvernérov EBOR schválila zmenu a doplnenie Dohody o založení banky, ktoré sú potrebné na umožnenie financovania jej činností v Mongolsku rezolúciou zo dňa 30. januára 2004. Túto zmenu a doplnenie schválili všetci guvernéri banky, vrátane guvernéra zastupujúceho Európske spoločenstvo.

               (4)

               Zmena a doplnenie sa týkajú účelu a funkcií banky, je preto nevyhnutné, aby boli formálne prijaté všetkými členskými štátmi a inštitúciami vrátane Európskeho spoločenstva.

               (5)

               Prijatie tejto zmeny a doplnenia Európskym spoločenstvom je nevyhnutné na dosiahnutie cieľov Spoločenstva v oblasti hospodárskej, finančnej a technickej spolupráce s tretími krajinami,

         ROZHODLA TAKTO:
   Článok 1
   Zmena a doplnenie Dohody o založení EBOR, ktoré banke umožnia financovať činnosti v Mongolsku, sa týmto schvaľujú v mene Spoločenstva.
   Text zmeny a doplnenia je pripojený k tomuto rozhodnutiu.
   Článok 2
   Vyhlásenie o prijatí tejto zmeny a doplnenia odovzdá EBOR guvernér EBOR zastupujúci Európske spoločenstvo.

      V Bruseli 21. decembra 2005

            Za Radu

            predseda

         B. BRADSHAW

      (1)  Stanovisko z 15. novembra 2005 (zatiaľ neuverejnené v úradnom vestníku).

      Zmena a doplnenie Dohody o založení Európskej banky pre obnovu a rozvoj
      Článok 1 dohody sa nahrádza takto:

         „Článok 1
         Účel
         V rámci prispievania k hospodárskemu pokroku a obnove, účelom banky je podpora prechodu na otvorené, trhovo zamerané hospodárstvo a podpora súkromných a podnikateľských snáh v krajinách strednej a východnej Európy, ktoré sa priznávajú k zásadám demokracie viacerých strán, pluralizmu a k zásadám trhového hospodárstva, a ktoré tieto zásady uplatňujú. Za rovnakých podmienok môže banka svoj účel plniť aj v Mongolsku. Preto akýkoľvek odkaz na ‚krajiny strednej a východnej Európy’, ‚krajiny zo strednej a východnej Európy’, ‚prijímajúcu krajinu (alebo krajiny)’ alebo na ‚prijímajúcu členskú krajinu (alebo krajiny)’, obsiahnutý v tejto dohode a jej prílohách, sa vzťahuje aj na Mongolsko.“


title: 2014/642/SZBP: Rozhodnutie Politického a bezpečnostného výboru EUCAP NESTOR/1/2014 z  24. júla 2014 o predĺžení funkčného obdobia vedúceho misie Európskej únie na budovanie regionálnych námorných kapacít v Africkom rohu (EUCAP NESTOR)

text:
               6.9.2014

               SK

               Úradný vestník Európskej únie

               L 267/4

         ROZHODNUTIE POLITICKÉHO A BEZPEČNOSTNÉHO VÝBORU EUCAP NESTOR/1/2014
   z 24. júla 2014
   o predĺžení funkčného obdobia vedúceho misie Európskej únie na budovanie regionálnych námorných kapacít v Africkom rohu (EUCAP NESTOR)

      (2014/642/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (1), a najmä na jeho článok 9 ods. 1,
   keďže:

               (1)

               Podľa článku 9 ods. 1 rozhodnutia 2012/389/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie na budovanie regionálnych námorných kapacít v Africkom rohu (EUCAP NESTOR) vrátane rozhodnutia o vymenovaní vedúceho misie na základe návrhu vysokej predstaviteľky Únie pre zahraničné veci a bezpečnostnú politiku (VP).

               (2)

               PBV prijal 23. júla 2013 rozhodnutie EUCAP NESTOR/3/2013 (2), ktorým bol pán Etienne DE MONTAIGNE DE PONCINS vymenovaný za vedúceho misie EUCAP NESTOR od 16. júla 2013 do 15. júla 2014.

               (3)

               VP navrhla 3. júna 2014 predĺžiť funkčné obdobie pána Etienna DE MONTAIGNE DE PONCINS ako vedúceho misie EUCAP NESTOR do 15. júla 2015,

         PRIJAL TOTO ROZHODNUTIE:
   Článok 1
   Funkčné obdobie pána Etienna DE MONTAIGNE DE PONCINS ako vedúceho misie Európskej únie na budovanie regionálnych námorných kapacít v Africkom rohu (EUCAP NESTOR) sa týmto predlžuje do 15. júla 2015.
   Článok 2
   Toto rozhodnutie nadobúda účinnosť dátumom jeho prijatia.
   Uplatňuje sa od 16. júla 2014.

      V Bruseli 24. júla 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 187, 17.7.2012, s. 40.

      (2)  Rozhodnutie Politického a bezpečnostného výboru EUCAP NESTOR/3/2013 z 23. júla 2013 o vymenovaní vedúceho misie Európskej únie na budovanie regionálnych námorných kapacít pre Africký roh (EUCAP NESTOR) (Ú. v. EÚ L 202, 27.7.2013, s. 23).


title: Rozhodnutie Politického a bezpečnostného výboru (SZBP) 2015/2201 z 13. novembra 2015 o prijatí príspevkov tretích štátov na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/5/2015)

text:
               28.11.2015

               SK

               Úradný vestník Európskej únie

               L 313/41

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/2201
   z 13. novembra 2015
   o prijatí príspevkov tretích štátov na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/5/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1),
   keďže:

               (1)

               Rada podľa článku 10 ods. 3 rozhodnutia 2014/486/SZBP poverila Politický a bezpečnostný výbor (ďalej len „PBV“), aby prijímal príslušné rozhodnutia o prijatí navrhnutých príspevkov tretích štátov na misiu EUAM Ukraine.

               (2)

               Veliteľ civilných operácií odporučil, aby PBV prijal navrhované príspevky Gruzínska na misiu EUAM Ukraine a aby ich považoval za významné.

               (3)

               Gruzínsko by malo byť oslobodené od finančných príspevkov do rozpočtu misie EUAM Ukraine,

         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevok Gruzínska na misiu EUAM Ukraine sa prijíma a považuje sa za významný.
   2.   Gruzínsko je oslobodené od finančných príspevkov do rozpočtu misie EUAM Ukraine.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 13. novembra 2015

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 217, 23.7.2014, s. 42.


title: Rozhodnutie Európskeho parlamentu (EÚ) 2015/1666 z 29. apríla 2015 k účtovnej závierke Európskeho monitorovacieho centra pre drogy a drogovú závislosť za rozpočtový rok 2013

text:
               30.9.2015

               SK

               Úradný vestník Európskej únie

               L 255/276

      ROZHODNUTIE EURÓPSKEHO PARLAMENTU (EÚ) 2015/1666
      z 29. apríla 2015
      k účtovnej závierke Európskeho monitorovacieho centra pre drogy a drogovú závislosť za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2013 spolu s odpoveďami centra (1),

                  —

                  so zreteľom na vyhlásenie o vierohodnosti vedenia účtov a zákonnosti a riadnosti príslušných operácií (2), ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória centru za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1920/2006 z 12. decembra 2006, ktorým sa zriaďuje Európske stredisko pre monitorovanie drog a drogovej závislosti (5), a najmä na jeho článok 15,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0068/2015),

         1.

            konštatuje, že konečná ročná účtovná závierka Európskeho monitorovacieho centra pre drogy a drogovú závislosť je prílohou správy Dvora audítorov;

         2.

            schvaľuje účtovnú závierku Európskeho monitorovacieho centra pre drogy a drogovú závislosť za rozpočtový rok 2013;

         3.

            poveruje svojho predsedu, aby postúpil toto rozhodnutie riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 201.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 376, 27.12.2006, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.